smcproject/ml-wiki-sentences huggingface dataset:
സമീപ അണുകങ്ങളിലെ ഇലക്ട്രോണുകളുടെയോ മറ്റ് അണുകേന്ദ്രങ്ങളുടെയോ ബാഹ്യപ്രയുക്ത മണ്ഡലങ്ങളുടെയോ വൈദ്യുത/കാന്തിക ബലങ്ങൾക്ക് വിധേയമായ ഒരു അണുകേന്ദ്രത്തിന്റെ ഗുണധർമങ്ങൾ, ആ അണുകേന്ദ്രത്തിന്റെ ഘടനയെ ആശ്രയിച്ചിരിക്കും.
അണുകേന്ദ്ര ഘടന സങ്കീർണമായതിനാൽ, അതിന്റെ വൈദ്യുത, കാന്തിക വിന്യാസങ്ങൾ, പ്രത്യേകമായാണ് കണക്കാക്കുന്നത്.
മൊത്തം അണുകേന്ദ്ര ആഘൂർണത്തെ അനുക്രമമായി കുറഞ്ഞുവരുന്ന വിവിധ ഘടക ആഘൂർണങ്ങളായി വേർതിരിക്കാവുന്നതാണ്.
അണുകേന്ദ്രത്തിന്റെ വിവിധ സ്ഥിതിക-വൈദ്യുത-ആഘൂർണവും (static electric moment) കാന്തികാഘൂർണവും ഉൾപ്പെടുന്നതാണ് അണുകേന്ദ്ര-ആഘൂർണം .
കാന്തിക ഡൈപോൾ (magnetic dipole), വൈദ്യുത ക്വാഡ്രപോൾ (electric quadrupole), കാന്തിക ഓക്ടപോൾ (magnetic octupole) എന്നിവയാണ് ഇവയിൽ പ്രധാനപ്പെട്ടവ.
പ്രോട്ടോണുകളും ന്യൂട്രോണുകളുംകൊണ്ട് നിർമിതമായ ഒരു അണുകേന്ദ്രവും അതിനെ പ്രദക്ഷിണം ചെയ്യുന്ന ഇലക്ട്രോണുകളുമാണ് ഒരു അണുവിലുള്ളത്.
ഋണവൈദ്യുതിയുള്ള ഇലക്ട്രോൺ ഒരു സംവൃതപരിപഥത്തിൽ (closed path) സഞ്ചരിക്കുന്നതിനാൽ വൈദ്യുതി പ്രവഹിക്കുന്ന ചാലകംപോലെയാണെന്നു പറയാം.
അക്കാരണത്താൽ പ്രദക്ഷിണപഥത്തിന്റെ തലത്തിനു ലംബമായി ഒരു ലഘുവായ കാന്തികമണ്ഡലം ഉളവാകുന്നു.
കാന്തിക-ആഘൂർണമുള്ള ഒരു ചെറിയ കക്ഷീയ (orbital) കാന്തിക കവചമായി അതു വർത്തിക്കുന്നു.
ഇലക്ട്രോണുകളുടെ പരിക്രമണം ഹേതുവായി അണുവിന് ഒരു കാന്തിക-ആഘൂർണമുണ്ടാകുന്നു.
ഈ ഇലക്ട്രോണുകൾ ഓരോന്നും സ്വന്തം അക്ഷത്തെ ആധാരമാക്കി ചക്രണം ചെയ്യുന്നതുകൊണ്ട് അവയ്ക്ക് ഓരോന്നിനും ഒരു ചക്രണകാന്തിക-ആഘൂർണം (Spin magnetic moment) ലഭിക്കും.
അങ്ങനെ ഒരു അണുവിന് ഇലക്ട്രോണുകളുടെ ചക്രണം ഹേതുവായി ഒരു കാന്തിക-ആഘൂർണമുണ്ടാകുന്നു.
അണുവിൽ ഇലക്ട്രോണുകൾ കവചങ്ങളിൽ വർത്തിക്കുന്നതുപോലെ പ്രോട്ടോണുകളും ന്യൂട്രോണുകളും ക്വാണ്ടവത്കൃത കക്ഷ്യകളിൽ (Quantised axes) വർത്തിക്കുന്നു.
അവയ്ക്കു കക്ഷ്യപരിക്രമണവും ചക്രണചലനവും കൂടിയുണ്ട്.
അവയിൽ ചാർജ് വഹിക്കുന്നവ അണുകേന്ദ്രത്തിന് കക്ഷീയ കാന്തിക-ആഘൂർണവും (Axial magnetic moment) ചക്രണ കാന്തിക-ആഘൂർണവും വെവ്വേറേ നല്കി മൊത്തമായി ഒരു അണുകേന്ദ്ര കാന്തിക-ആഘൂർണമുണ്ടാക്കുന്നു.
അണുകേന്ദ്ര കാന്തിക-ആഘൂർണം നിർണയിക്കാൻ പല പദ്ധതികളുമുണ്ട്.
അവയിൽ പ്രധാനമായവ താഴെ ചേർക്കുന്നു: അണു സ്പെക്ട്രത്തിലെ അതിസൂക്ഷ്മഘടനയുടെ (hyper - fine structure) വിശ്ളേഷണം; ബാൻഡ് സ്പെക്ട്ര(band spectrum)ത്തിലെ ഒന്നിടവിട്ടുള്ള തീവ്രതയുടെ പഠനം; തൻമാത്രീയപുഞ്ജങ്ങൾക്കും അണുകിരണ പുഞ്ജങ്ങൾക്കും (molecular and atomic beams) ഒരു കാന്തികമണ്ഡലത്തിൽ സംഭവിക്കുന്ന വ്യതിചലനത്തെക്കുറിച്ചുള്ള പഠനം; കാന്തിക അനുനാദ-റേഡിയോ ആവൃത്തി സ്പെക്ട്രങ്ങളുടെ (magnetic resonance radio frequency spectra) പഠനം; സൂക്ഷ്മതരംഗ സ്പെക്ട്രത്തിന്റെ വിശ്ളേഷണം (analysis of microwave spectra).
അവലംബം ↑ സ്ഥിതിക-വൈദ്യുത-ആഘൂർണം ↑ കാന്തിക ഡൈപോൾ ↑ വൈദ്യുത ക്വാഡ്രപോൾ ↑ കാന്തിക ഓക്ടപോൾ ↑ ചക്രണകാന്തിക-ആഘൂർണം ↑ കക്ഷീയ കാന്തിക-ആഘൂർണം ↑ അതിസൂക്ഷ്മഘടന ↑ ബാൻഡ് സ്പെക്ട്രം ↑ തൻമാത്രീയപുഞ്ജങ്ങളും അണുകിരണ പുഞ്ജങ്ങളും ↑ കാന്തിക അനുനാദ-റേഡിയോ ആവൃത്തി സ്പെക്ട്രം ↑ പുറംകണ്ണികൾ അണുകേന്ദ്ര-അഘൂർണം Archived 2016-03-04 at the Wayback Machine .
അണുകേന്ദ്ര-അഘൂർണം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണുകേന്ദ്ര-അഘൂർണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അണുകേന്ദ്രബലം ഇംഗ്ലീഷ് വിലാസം https://ml.wikipedia.org/wiki/Nuclear_force അണുകേന്ദ്രഭൗതികം Nucleus Nucleons p n Nuclear matter Nuclear force Nuclear structure Nuclear reaction Models of the nucleus Liquid drop Nuclear shell model Interacting boson model Ab initio Nuclides ' classification Isotopes – equal Z Isobars – equal A Isotones – equal N Isodiaphers – equal N − Z Isomers – equal all the above Mirror nuclei – Z ↔ N Stable Magic Even/odd Halo Borromean Nuclear stability Binding energy p–n ratio Drip line Island of stability Valley of stability Stable nuclide ആണവാപചയം ആൽഫാ ക്ഷയം ബീറ്റാ ക്ഷയം ഇരട്ട ബീറ്റാക്ഷയം 0v പോസിട്രോൺ ഉൽസർജ്ജനം K/L capture Isomeric ഗാമാ വികിരണം Internal conversion Spontaneous fission ക്ലസ്റ്റർ ക്ഷയം Neutron emission Proton emission Decay energy Decay chain Decay product Radiogenic nuclide അണുവിഘടനം Spontaneous Products pair breaking Photofission Capturing processes electron 2× neutron s r proton p rp High-energy processes Spallation by cosmic ray Photodisintegration ന്യൂക്ലിയോസിന്തെസിസ് and nuclear astrophysics Nuclear fusion Processes: Stellar മഹാവിസ്ഫോടന ന്യൂക്ലിയോസിന്റെസിസ് സൂപ്പർ നോവ ന്യൂക്ലിയോസിന്തെസിസ് Nuclides: Primordial Cosmogenic Artificial High-energy nuclear physics Quark–gluon plasma RHIC LHC Scientists Alvarez Becquerel Bethe A. Bohr N. Bohr Chadwick Cockcroft Ir.
അണുകേന്ദ്രത്തിൽ ആണവകണങ്ങളെ പരസ്പരം ബന്ധിപ്പിച്ച് നിർത്തുന്ന ബലമാണ് അണുകേന്ദ്രബലം .
ഇത് ഒരു ഹ്രസ്വദൂര ബലവും വൈദ്യുതചാർജ്ജിൽ നിന്നും സ്വതന്ത്രവുമാണ്.
അണുകേന്ദ്രബലം ഒരു ന്യൂട്രോണും പ്രോട്ടോണും തമ്മിലായാലും, ഒരു പ്രോട്ടോണും പ്രോട്ടോണും തമ്മിലായാലും തുല്യ അളവുകളുള്ളതായിരിക്കും.
അതിന്റെ മൂല്യം ഗുരുത്വാകർഷണ ബലത്തിന്റെ 10 37 മടങ്ങും വൈദ്യുതാകർഷണ ബലത്തിന്റെ 100 മടങ്ങും ആയിരിക്കും.
അണുകേന്ദ്രത്തിലെ എല്ലാ ന്യൂക്ലിയോണുകളുടെയും ഭാരം ന്യൂക്ലിയസിന്റെ ഭാരത്തെക്കാൾ കുറവായിരിക്കും.
ഈ അദൃശ്യ പിണ്ഡത്തിനെ മാസ് ഡിഫക്ട് എന്നു വിളിക്കുന്നു.
ന്യൂക്ലിയോണുകൾ പരസ്പരം ചേർന്നു നിൽക്കാൻ ആവശ്യമുള്ള ഊർജ്ജം മാസ് ഡിഫക്ടിൽ നിന്നും ലഭ്യമാക്കുന്നു.
ന്യൂക്ലിയസ് വിഭജിക്കപ്പെടുമ്പോൾ ഈ ഊർജ്ജം പുറന്തള്ളപ്പെടുകയും, തല്പ്രവർത്തനത്തെ ന്യൂക്ലിയാർ ഫിഷൻ എന്നു വിളിക്കുകയും ചെയ്യുന്നു.
ക്വാർക്കുകൾ കൊണ്ട് നിർമ്മിതമായ പദാർഥങ്ങൾ തമ്മിൽ മാത്രമേ അണുകേന്ദ്ര ബലമുണ്ടാവുകയുള്ളൂ.
അഡഗൽ
അഡഗൽ കർണ്ണാടക സംസ്ഥാനത്തെ ഒരു ഗ്രാമം ആകുന്നു.
അത് ബാഗൽക്കോട്ട് ജില്ലയിലെ ബദാമി താലൂക്കിൽ സ്ഥിതിചെയ്യുന്നു.
ഇതും കാണൂ ബഗൽക്കോട്ട് കർണ്ണാടകയിലെ ജില്ലകൾ അവലംബം
അഡമൈറ്റ് ഇംഗ്ലീഷ് വിലാസം https://ml.wikipedia.org/wiki/Adamite
അല്പസിലിക സ്വഭാവമുള്ള ജലയോജിത സിങ്ക് ആർസെനൈറ്റാണ് അഡമൈറ്റ് .
Zn 2 (OH)AsO 4 .
നീണ്ട് ഓർതോറോംബിക് പരലായാണ് സാധാരണ കണ്ടുവരിക.
എന്നാൽ പരലുകളായിത്തന്നെ കാണണമെന്നില്ല.
കാഠിന്യം 3.5; ആ.
4.34-4.35.
സുതാര്യമോ അർധതാര്യമോ ആയ വസ്തുവാണിത്.
സ്ഥായിയായ നിറമില്ല.
ഇളം മഞ്ഞ , പച്ച , റോസ് , തവിട്ട് എന്നീ നിറങ്ങളിൽ കാണുന്നു.
അൾട്രാവയലറ്റ് രശ്മികൾ തട്ടി പ്രതിദീപ്തമാകുമ്പോൾ നാരങ്ങയുടെ നിറമാകും.
അപൂർവമായി നിറമില്ലാതെയോ, വെളുപ്പായോ കാണാറുണ്ട്.
ഇവ സിരാരൂപത്തിലുള്ള നാക-അയിരുകളുടെ ഇടയിലായി കാണപ്പെടുന്നു.
നാകവും ആർസെനിക്കും കലർന്നുളള അയിരുനിക്ഷേപങ്ങൾക്ക് ഓക്സികരണം സംഭവിച്ചാൽ ആ ഭാഗത്ത് അഡമൈററ് അവസ്ഥിതമാകാം.
പൊതുവേ ഒരു ഉപധാതുവായാണ് കാണപ്പെടുന്നത്.
ഫ്രാൻസ് , ഗ്രീസ് , മെക്സിക്കോ , യു.എസ്. എന്നിവിടങ്ങളിലാണ് മുഖ്യമായും ഉള്ളത്.
ഫ്രഞ്ചുശാസ്ത്രജ്ഞനായ ആഡംഗിൽബർട്ട് ജോസഫിന്റെ പേരിൽനിന്നുമാണ് അഡമൈറ്റ് എന്ന പേരുകിട്ടിയത്.
അവലംബം അഡമൈറ്റ് മിനറൽ ഡാറ്റാ അഡമൈറ്റ് അഡമൈറ്റ് മിനറൽ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡമൈറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡയാർ ഇംഗ്ലീഷ് വിലാസം https://ml.wikipedia.org/wiki/Adyar_(Chennai)
13°00′23″N 80°15′27″E ﻿ / ﻿ 13.0063°N 80.2574°E ﻿ / 13.0063; 80.2574
ചെന്നൈ നഗരത്തിൽ കടലോരത്ത് അഡയാർ പുഴയുടെ തെക്കു വശത്തുള്ള സ്ഥലമാണ് അഡയാർ (അല്ലെങ്കിൽ അടയാർ) ( തമിഴ് : அடையார்).
പുഴയും കടലും ചേരുന്നിടത്ത് സ്ഥിതിചെയ്യുന്നതിനാൽ അടയാർ എന്നു പേർ സിദ്ധിച്ചു.
1747-ൽ ഫ്രഞ്ചുകാർ ആർക്കാട്ടു നവാബിനെ തോല്പിച്ചത് ഇവിടെവച്ചാണ്.
ഇന്ത്യൻ ദേശീയപ്രസ്ഥാനത്തിന്റെ ആരംഭകാലത്ത് പല പാർട്ടികളും ഇവിടെനിന്ന് ഉടലെടുത്തു.
ബ്രഹ്മവിദ്യാസംഘ(TheosophicalSociety)ത്തിന്റെ ലോക തലസ്ഥാനം, ഇന്ത്യൻ സ്കൌട്ട് പ്രസ്ഥാനത്തിന്റെ ആസ്ഥാനം എന്നീ നിലകളിൽ അഡയാറിനു പ്രമുഖമായ ഒരു സ്ഥാനമുണ്ട്.
അന്താരാഷ്ട്രപ്രസിദ്ധിയാർജിച്ച കലാക്ഷേത്രം ഇവിടെയാണ് ആദ്യകാലത്ത് സ്ഥിതിചെയ്തിരുന്നത്; അടുത്ത കാലത്ത് അത് തെക്കു തിരുവാച്ചിയൂരിലേക്കു മാറ്റി.
കാൻസർ റിലീഫ് സൊസൈറ്റിയുടെ ആഭിമുഖ്യത്തിൽ സ്ഥാപിച്ചിട്ടുള്ള ആധുനിക സജ്ജീകരണങ്ങളോടുകൂടിയ അർബുദാശുപത്രി (Cancer Institute) ഇവിടെ സ്ഥിതിചെയ്യുന്നു.
അഡയാറിനു സമീപമുള്ള ലിറ്റിൽ മൗണ്ടി ൽ (St.Thomas Mt.) വച്ചാണ് തോമസ് അപ്പൊസ്തലൻ വധിക്കപ്പെട്ടതെന്നു വിശ്വസിച്ചുപോരുന്നു.
ഇന്ത്യൻ സിനിമാവ്യവസായത്തിന് തന്നെ മുതൽക്കൂട്ടായ ഇൻസ്റ്റിറ്റ്യൂട്ട് ഒഫ് ഫിലിം ടെക്നോളജി അഡയാറിലാണ് പ്രവർത്തിക്കുന്നത്.
അഡയാർ ലൈബ്രറി
അഡയാറിലെ ഏറ്റവും വിഖ്യാതസ്ഥാപനം.
തിയോസഫിക്കൽ സൊസൈറ്റിയുടെ സ്ഥാപകാധ്യക്ഷനായ കേണൽ എച്ച്.എസ്. ഓൾക്കോട്ടാണ് 1886-ൽ ഇതു സ്ഥാപിച്ചത്.
ഈ ഗ്രന്ഥശാല പൗരസ്ത്യസംസ്കാരം, തത്ത്വദർശനം, മതം എന്നിവയിൽ ഗവേഷണം നടത്താൻ സഹായകമാകണമെന്ന ലക്ഷ്യത്തോടുകൂടിയാണ് സ്ഥാപിക്കപ്പെട്ടത്.
പൗരസ്ത്യസാഹിത്യത്തെ പുനരുദ്ധരിക്കുക, യഥാർഥപാണ്ഡിത്യത്തെ ആദരിക്കുക, യുവജനങ്ങളിൽ ആധ്യാത്മികചിന്തയും സാൻമാർഗികമൂല്യബോധവും വളർത്തുക, പാശ്ചാത്യർക്കും പൗരസ്ത്യർക്കും തമ്മിൽ ഉറച്ച ധാരണയുളവാക്കുക മുതലായവയും ഇതിന്റെ ലക്ഷ്യങ്ങളാണ്.
ഗ്രന്ഥശാലയിൽ 17,300-ഓളം കൈയെഴുത്തുഗ്രന്ഥങ്ങൾ (താളിയോലയിലും കടലാസിലും എഴുതിയവ) ശേഖരിച്ചിട്ടുണ്ട്.
വിഭിന്നഭാഷകളിലുണ്ടായ വിശിഷ്ടകൃതികളാണിവ.
അച്ചടിച്ച ഗ്രന്ഥങ്ങളുടെ എണ്ണം ഒരു ലക്ഷം കവിയും.
അവയിൽ ഒരു നല്ല ഭാഗം പഴയതും അസുലഭവും പൗരസ്ത്യ വിദ്യാപ്രതിപാദകവുമാണ്.
വിവിധമതങ്ങളെയും തത്ത്വസംഹിതകളെയും അധികരിച്ച് സംസ്കൃതം , ചൈനീസ് , ജാപ്പനീസ് , തിബത്തൻ, ലത്തീൻ, ഇംഗ്ലീഷ് , ഫ്രഞ്ച് , ജർമൻ , ഡച്ച് മുതലായ ഭാഷകളിൽ രചിക്കപ്പട്ടവയാണ് ഈ ഗ്രന്ഥങ്ങൾ.
ചൈനീസ് ത്രിപിടകങ്ങളും വിജ്ഞാനകോശങ്ങളും ഇന്നു കിട്ടാനില്ലാത്ത നിരവധി പഴയ ഗവേഷണപ്രസിദ്ധീകരണങ്ങളും അക്കൂട്ടത്തിലുണ്ട്.
കൈയെഴുത്തുഗ്രന്ഥങ്ങളുടെ കൂട്ടത്തിൽ തികച്ചും അലഭ്യങ്ങളായ ഒട്ടേറെ കൃതികൾ ശ്രീലങ്ക , ചൈന , പേർഷ്യ മുതലായ സ്ഥലങ്ങളിൽനിന്ന് ശേഖരിച്ചവയാണ്.
താളിയോലഗ്രന്ഥങ്ങൾ എയർ കണ്ടിഷൻ ചെയ്ത മുറികളിൽ സൂക്ഷിച്ചിരിക്കുന്നു.
പ്രസിദ്ധപണ്ഡിതൻമാരായ ഡോ. ഓട്ടോ എഫ്. ഷ്രാഡർ, യൊഹൻ വാൻ മാൻ (പില്ക്കാലത്തു ബംഗാളിലെ ഏഷ്യാറ്റിക് സൊസൈറ്റിയുമായി ബന്ധപ്പെട്ട വിജ്ഞാനി), പാലി ടെക്സ്റ്റ് സൊസൈറ്റിയിലെ എഫ്.എൽ. വുഡ്വേഡ്, ഡോ. ജെ.എച്ച്. കസിൻസ്, പണ്ഡിറ്റ് മഹാദേവശാസ്ത്രി, ഡോ. സി. കുഞ്ഞൻ രാജാ, ഡോ. വി. രാഘവൻ, ഡോ. കെ. കുഞ്ചുണ്ണി രാജാ എന്നിവരുടെ സേവനം ഈ സ്ഥാപനത്തിനു ലഭിച്ചിട്ടുണ്ട്.
ഗ്രന്ഥശാലയുടെ സേവനങ്ങളിലൊന്ന് അപൂർവവും അപ്രകാശിതവുമായ വിശിഷ്ടഗ്രന്ഥങ്ങളുടെ മാതൃകായോഗ്യമായ പ്രസിദ്ധീകരണമാണ്.
കൈയെഴുത്തുഗ്രന്ഥങ്ങളുടെ വിവരണപ്പട്ടിക, വൈദികകൃതികൾ, വേദാന്തഗ്രന്ഥങ്ങൾ, സംഗീതകൃതികൾ, വിവർത്തനങ്ങൾ മുതലായവ അക്കൂട്ടത്തിൽപെടുന്നു.
1937 മുതൽ ബ്രഹ്മവിദ്യ എന്നൊരു ത്രൈമാസിക ഇവിടെനിന്നു പ്രസിദ്ധീകരണം ആരംഭിച്ചു.
മതം , തത്ത്വശാസ്ത്രം, സംസ്കൃതസാഹിത്യം മുതലായവ സംബന്ധിച്ചു വിജ്ഞേയങ്ങളായ ലേഖനങ്ങൾ ഉൾക്കൊള്ളുന്ന ഈ ത്രൈമാസികയും, മറ്റു പ്രസിദ്ധീകരണങ്ങളും പൗരസ്ത്യഗവേഷണശാഖയിൽ സ്തുത്യർഹമായ സംഭാവനകൾ നല്കുന്നവയാണ്.
അവ ലോകമൊട്ടുക്കുള്ള ഗവേഷണസ്ഥാപനങ്ങളിൽ സൂക്ഷിച്ചുപോരുന്നു.
എത്രയും ശാന്തമായ ചുറ്റുപാടുള്ള വിശാലമായ സ്ഥലത്താണ് ഗ്രന്ഥശാല സ്ഥാപിച്ചിരിക്കുന്നത്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡയാർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡകപ്പ ഇന്ത്യൻ ജനത
“ അഡകപ്പ ” ( /əˈtɑːkəpə/ ) ഐക്യനാടുകളിലെ തെക്കുകിഴക്കൻ വുഡ്‍ലാൻറിലെ അഡകപ്പ ഭാക്ഷ സംസാരിച്ചിരുന്ന തദ്ദേശീയ അമേരിക്കൻ ഇന്ത്യൻ വർഗ്ഗമാണ്.
ചരിത്രപരമായി ഇവർ അധിവസിച്ചിരുന്നത് ഗൾഫ് ഓഫ് മെക്സിക്കോയ്ക്ക് സമാന്തരമായുള്ള പ്രദേശത്താണ്.
യൂറോപ്യന്മാർ ഈ മേഖലയിൽ ആദ്യമായി കണ്ടുമുട്ടിയ “ ചോക്റ്റോ ” ഇന്ത്യൻസിൽ നിന്നാണ് ഇവർക്ക് ഈ പേരു ചാർത്തിക്കിട്ടിയത്.
“ഇഷാക്” (Ishak അഥവാ " uh-TAK-uh-paw – ee-SHAK ") എന്ന പേരിലറിയപ്പെടുന്ന വിവിധ ബാൻറുകൾ കൂടിച്ചേർന്നതാണ് അഡഗപ്പ ജനങ്ങൾ.
ഈ വാക്കിനർത്ഥം "the People" എന്നാണ്.
ചരിത്രാതീതകാലം മുതൽ ഈ  ഗോത്രങ്ങൾക്കുള്ളിൽ രണ്ടു വ്യത്യസ്ത വിഭാഗങ്ങളുണ്ട്.
ഇവ  "ദ സൺറൈസ് പീപ്പിൾ", "ദ സൺസെറ്റ് പീപ്പിൾ" എന്നീ പേരുകളിൽ അറിയപ്പെടുന്നു.
യൂറോപ്യന്മാർ പരത്തിയ സാംക്രമിക രോഗങ്ങൾ കാരണമായി ഇവരുടെ വർഗ്ഗം ക്ഷയിക്കുകയും അതിജീവനം ലഭിച്ചവരുടെ പിന്മുറക്കാർ ഒന്നിച്ചുചേർന്ന് ചെറിയൊരു ഗോത്രമായി ലൂയിസിയാന യിലും ടെക്സാസി ലും നിലനിൽക്കുകയും ചെയ്യുന്നു.
അഡകപ്പ-ഇഷാക് ജനങ്ങളായി തിരിച്ചറിയപ്പെട്ടവർ 2006 ൽ ഒരു കൂടിച്ചേൽ സമ്മേളനം നടത്തിയിരുന്നു.
ഈ വർഗ്ഗക്കാരുടെ പേര് “Attakapa”, “Attakapas”, അല്ലെങ്കിൽ “Attacapa” എന്നിങ്ങനെ വിവിധതരത്തിൽ ഉഛരിക്കുന്നു.
ഈ പേര് “ ചോക്റ്റോ ” ജനങ്ങൾ അവരെ വിശേഷിപ്പിക്കുവാൻ ഉപയോഗിച്ചിരുന്നതായിരുന്നു.
ചോക്റ്റോ ജനങ്ങൾ വഴി ലൂയിസിയാന യിലെ സ്പാനീഷ്, ഫ്രഞ്ച് കുടിയേറ്റക്കാരിൽ ഈ പേര് എത്തിച്ചേർന്നു.
ഈ ജനങ്ങൾ നദീ തീരങ്ങൾ, തടാക തീരങ്ങൾ, ഗാൽവെസ്റ്റണ്  (Galveston) ഉൾക്കടൽ മുതൽ ടെക്സാസ് വരെയും ലൂയിസിയാന യിലെ വെർമിലിയൻ (Vermilion) ഉൾക്കടലിൻറെ തീരപ്രദേശങ്ങളിലുമായാണ് അധിവസിച്ചിരുന്നത്.
സെവൻ ഈയേർസ് യുദ്ധത്തിൽ ഫ്രഞ്ചുകാർ പരാജയപ്പെട്ടതോടെ 1762 നു ശേഷം ലൂയിസിയാന സ്പെയിൻകാരുടെ നിയന്ത്രണത്തിലായി.
ഒരു വർഗ്ഗമെന്ന നിലയിൽ ഇവരെക്കുറിച്ചു കൂടുതൽ വിവരങ്ങള‍് എഴുതപ്പെട്ടിട്ടില്ല.
പതിനെട്ടാം നൂറ്റാണ്ടിലെ യൂറോപ്യൻ സാംക്രമിക രോഗങ്ങൾ ഈ വർഗ്ഗക്കാരുടെ കൂട്ടമരണത്തിനിടയാക്കിയിരുന്നു.
രോഗങ്ങളിൽ നിന്നു രക്ഷനേടിയവരിൽ ഒരു കൂട്ടർ അയൽ ഗോത്രങ്ങലായ “ കഡ്ഡോ ” ( Caddo ), “ കോസാറ്റി ” ( Koasati ) എന്നിവരിൽ ലയിച്ചിരുന്നു.
മറ്റുള്ളവർ തങ്ങളുടെ സ്വത്വം തുടരുകയും ചെയ്തു.
അവലംബം Pre-contact distribution of Atakapa ↑ Sturtevant, 659 ↑ ↑ Sturtevant, 659 ↑ Sturtevant, 660.
അഡ പാറ്റേഴ്സൺ ഇംഗ്ലീഷ് വിലാസം https://ml.wikipedia.org/wiki/Ada_Paterson
അഡ ഗെർട്രൂഡ് പാറ്റേഴ്സൺ (ജീവിതകാലം: 6 ജൂൺ 1880 - 26 ഓഗസ്റ്റ് 1937) ഒരു ന്യൂസിലാൻഡ് സ്കൂൾ മെഡിക്കൽ ഡോക്ടറും ചൈൽഡ് ഹെൽത്ത് അഡ്മിനിസ്ട്രേറ്ററും കമ്മ്യൂണിറ്റി പ്രവർത്തകയുമായിരുന്നു.
1880-ൽ ന്യൂസിലൻഡിലെ ഡുനെഡിനിലാണ് പാറ്റേഴ്‌സൺ ജനിച്ചത്.
1906-ൽ ഒട്ടാഗോ സർവ്വകലാശാലയിൽനിന്ന് ബിരുദം നേടിയ അവർ പിന്നീട് കൂടുതൽ പരിശീലനത്തിനായി ഡബ്ലിൻ സർവ്വകലാശാലയിലേയ്ക്ക് പോയി.
ന്യൂസിലൻഡിലേക്ക് മടങ്ങിയ അവൾ, പിക്‌ടണിൽ വൈദ്യപരിശീലനം ആരംഭിച്ചു.
1912-ൽ സ്‌കൂളുകളുടെ മെഡിക്കൽ ഇൻസ്‌പെക്ടറായി നിയമിതയായ പാറ്റേഴ്‌സൺ ആദ്യം ഡുനെഡിനിലും പിന്നീട് 1916 മുതൽ വെല്ലിംഗ്ടണിലും ആസ്ഥാനമാക്കി ജോലി ചെയ്തു.
സ്‌കൂൾ മെഡിക്കൽ സർവീസിലെ നാല് വനിതാ ഡോക്ടർമാരിൽ ഒരാളായിരുന്നു അവർ.
ഓക്ക്‌ലൻഡിലെ ഡോ. മാർഗരറ്റ് മക്കഹോൺ, ക്രൈസ്റ്റ്ചർച്ചിലെ ഡോ. എലീനർ മക്ലാഗ്ലൻ, ഡുനെഡിനിലെ ഡോ എമിലി ഇർവിൻ എന്നിവരായിരുന്നു മറ്റുള്ളവർ.
1923-ൽ പാറ്റേഴ്സണ് ആരോഗ്യ വകുപ്പിന്റെ സ്കൂൾ ശുചിത്വ വിഭാഗത്തിന്റെ ഡയറക്ടറായി സ്ഥാനക്കയറ്റം ലഭിച്ചു.
1935-ൽ ജനീവയിൽ നടന്ന ലീഗ് ഓഫ് നേഷൻസുമായി ബന്ധപ്പെട്ട ഒരു കോൺഫറൻസിൽ പാറ്റേഴ്സൺ ന്യൂസിലാൻഡിനെ പ്രതിനിധീകരിച്ച് പങ്കെടുത്തു.
കമ്മ്യൂണിറ്റി പ്രവർത്തനങ്ങൾ
വെല്ലിംഗ്ടൺ ഡിസ്ട്രിക്റ്റ് ചിൽഡ്രൻസ് ഹെൽത്ത് ക്യാമ്പ് അസോസിയേഷന്റെ ആദ്യ ചെയർപേഴ്‌സണായിരുന്നു പാറ്റേഴ്‌സൺ, കൂടാതെ ഓതകി ചിൽഡ്രൻസ് ഹെൽത്ത് ക്യാമ്പിന്റെ നടത്തിപ്പിൽ സ്വാധീനവും ചെലുത്തിയിരുന്നു.
പാറ്റേഴ്സൺ 1937 ഓഗസ്റ്റ് 26-ന് വെല്ലിംഗ്ടണിൽ വച്ച് അന്തരിച്ചു.
അഡ റോഗോവ്ത്സേവ ഇംഗ്ലീഷ് വിലാസം https://ml.wikipedia.org/wiki/Ada_Rogovtseva
ഒരു ഉക്രേനിയൻ-സോവിയറ്റ് നടിയാണ് അഡ റോഗോവ്ത്സേവ (ജനനം: 16 ജൂലൈ 1937).
1957 മുതൽ മുപ്പതിലധികം സിനിമകളിലും ടെലിവിഷൻ ഷോകളിലും അവർ അഭിനയിച്ചു.
നാഷണൽ യുണിവേഴ്സിറ്റി ഓഫ് കൾച്ചർ ലെ പ്രൊഫസർ.
ഏഴാമത്തെ മോസ്കോ അന്താരാഷ്ട്ര ചലച്ചിത്രമേളയിൽ ഹെയ്ൽ, മേരി!
എന്ന ചിത്രത്തിലെ അഭിനയത്തിന് മികച്ച നടിക്കുള്ള അവാർഡ് കരസ്ഥമാക്കി .
തിരഞ്ഞെടുത്ത ചിത്രങ്ങൾ പവൽ കോർചാഗിൻ (1956) ഫോറസ്റ്റ് സോംഗ് (1961) ഹെയ്ൽ, മേരി!
(1970) ടേമിംഗ് ഓഫ് ദി ഫയർ (1972) എറ്റേണൽ കോൾ (1973-1983) വേവ്സ് ഓഫ് ബ്ലാക്ക് സീ (1975) ദി സീ (1978) ദി ഗാഡ്‌ഫ്ലൈ (1980) നയൻ ലൈവ്സ് ഓഫ് നെസ്റ്റർ മഖ്നോ (2006) അഡ്മിറൽ (2008) താരാസ് ബൾബ (2009) 11 ചിൽഡ്രൻ ഫ്രം മോർഷിൻ (2019) അക്കോളേഡുകൾ പീപ്പിൾസ് ആർട്ടിസ്റ്റ് ഓഫ് യുഎസ്എസ്ആർ പീപ്പിൾസ് ആർട്ടിസ്റ്റ് ഓഫ് ഉക്രെയ്ൻ ഓർഡർ ഓഫ് പ്രിൻസസ് ഓൾഗ (മൂന്നാം ക്ലാസ്, 2002) ഓർഡർ ഓഫ് മെറിറ്റ് (ഫസ്റ്റ് ക്ലാസ്, 2009) ഓർഡർ ഓഫ് മെറിറ്റ് (മൂന്നാം ക്ലാസ്, 1997) അവലംബങ്ങൾ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Ada Rogovtseva
അഡയാർ കാൻസർ ഇൻസ്റ്റിറ്റ്യൂട്ട്
തമിഴ്‌നാട്ടിലെ ചെന്നൈ ആസ്ഥാനമായി ലാഭേച്ഛയില്ലാതെ പ്രവർത്തിക്കുന്ന ഒരു കാൻസർ ചികിത്സാ ഗവേഷണ കേന്ദ്രമാണ് അഡയാർ കാൻസർ ഇൻസ്റ്റിറ്റ്യൂട്ട് എന്നും അറിയപ്പെടുന്ന കാൻസർ ഇൻസ്റ്റിറ്റ്യൂട്ട് (ഡബ്ല്യുഐഎ) .
ഡോ. മുത്തുലക്ഷ്മി റെഡ്ഡിയുടെ നേതൃത്വത്തിൽ 1954 ലാണ് കാൻസർ ഇൻസ്റ്റിറ്റ്യൂട്ട് (ഡബ്ല്യുഐഎ) സ്ഥാപിതമായത്.
1974 ൽ ഇൻസ്റ്റിറ്റ്യൂട്ട് റീജിയണൽ കാൻസർ സെന്ററായി മാറുകയും ആരോഗ്യ-കുടുംബക്ഷേമ മന്ത്രാലയം "മികവിന്റെ കേന്ദ്രം" ആയി പ്രഖ്യാപിക്കുകയും ചെയ്തു.
മെഡിക്കൽ കൗൺസിൽ ഓഫ് ഇന്ത്യ അംഗീകരിച്ച ഓങ്കോളജിയുടെ വിവിധ ഉപ-സ്പെഷ്യാലിറ്റികളിൽ ബിരുദം നൽകുന്ന ഇന്ത്യയിലെ ആദ്യത്തെ മെഡിക്കൽ സ്കൂളാണ് കാൻസർ ഇൻസ്റ്റിറ്റ്യൂട്ട് (WIA).
എം‌ജി‌ആർ മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്ത എംഡി (റേഡിയോ തെറാപ്പി), ഡിഎം (മെഡിക്കൽ ഓങ്കോളജി), എംസിഎച്ച് (സർജിക്കൽ ഓങ്കോളജി), മറ്റ് ഡിപ്ലോമ, ഫെലോഷിപ്പ് പ്രോഗ്രാമുകൾ ഇൻസ്റ്റിറ്റ്യൂട്ട് നടത്തുന്നു.
മെഡിക്കൽ ഫിസിക്സ്, സൈക്കോ ഓങ്കോളജി, മോളിക്യുലർ ഓങ്കോളജി എന്നീ മേഖലകളിൽ എംഫിൽ, പിഎച്ച്ഡി ബിരുദങ്ങളിലേയ്ക്ക് നയിക്കുന്ന ഗവേഷണത്തിനായി മദ്രാസ് സർവകലാശാലയും അന്ന സർവകലാശാലയും ഇൻസ്റ്റിറ്റ്യൂട്ടിനെ അംഗീകരിച്ചിട്ടുണ്ട്.
ഇതും കാണുക ചെന്നൈയിലെ ആരോഗ്യപരിപാലന കേന്ദ്രങ്ങൾ അവലംബം പുറത്തേക്കുള്ള കണ്ണികൾ Official website
അഡ ലവ്‌ലേസ് ഇംഗ്ലീഷ് വിലാസം https://ml.wikipedia.org/wiki/Ada_Lovelace
പ്രശസ്ത കവി ലോർഡ് ബൈറന്റെ പുത്രിയായി 1815 ഡിസംബർ 10-നു ജനിച്ച അഡ അഗസ്റ്റ കിംഗ് ( ലവ്‌ലേസ് പ്രഭ്വി) എന്ന ലേഡി അഡ (ജനനം:1815 മരണം:1851 ) കമ്പ്യൂട്ടറിൻറെ പത്തൊൻപതാം നൂറ്റാണ്ടിലെ ചരിത്രത്തിൽ ഏറെ പ്രധാന്യമുള്ള വനിതയാണ്.
ചാൾസ് ബാബേജിന്റെ അനലറ്റികൽ എഞ്ചിന്റെ രൂപരേഖ രേഖപ്പെടുത്താൻ സഹായിക്കുകയും, ചാൾസ് ബാബേജിന്‌ പൂർത്തിയാക്കാൻ കഴിയാതെ പോയ അനാലിറ്റിക്കൽ എഞ്ചിൻ പൂർത്തീകരിക്കാൻ പരിശ്രമിച്ചതും ബാബേജിൻറെ ആശയങ്ങളെ ജനങ്ങളിലേക്കെത്തിച്ചതും ലേഡി അഡയായിരുന്നു..
ആദ്യകാല പ്രോഗ്രാമിങ്ങ് ഭാഷയായ അഡ ഇവരുടെ ഓർമ്മക്കായി നാമകരണം ചെയ്തതാണ്‌.
ലോകത്തെ ആദ്യത്തെ കമ്പ്യൂട്ടർ പ്രോഗ്രാമർ ആയി പരിഗണിക്കപ്പെടുന്നത് ലേഡി അഡയെയാണ് .
ലോർഡ് ബൈറൺന്റെ നിയമപരമായ ബന്ധത്തിലുള്ള ഒറെയൊരു അനന്തരാവകാശിയായിരുന്നു അഡ ലവ്‌ലേസ് (ബൈറൺന്റെ ബാക്കിയെല്ലാ കുട്ടികളും വേറെ ബന്ധങ്ങളിലുണ്ടായവരാണ്.) അവർ പിറന്ന് ഒരു മാസമാകുമ്പോഴേക്കും അമ്മ ആൻ ഇസബെല്ല ബൈറൺ പിതാവ് ലോർഡ് ബൈറണിൽ നിന്നും വിവാഹമോചനം നേടി.
നാലുമാസങ്ങൾക്കു ശേഷം ഇംഗ്ലണ്ടിൽ നിന്നും പുറപ്പെട്ടു പോയ ബൈറൺ അഡയ്ക്ക് എട്ട് വയസ്സുള്ളപ്പോൾ ഗ്രീസിൽ മരിച്ചു.
"നിങ്ങളുടെ മുഖം നിങ്ങളുടെ അമ്മയുടെ സുന്ദരിയായ കുട്ടിയെപ്പോലെയാണോ! അഡാ(ADA!)! എന്റെ വീടിന്റെയും ഹൃദയത്തിന്റയും ഏക മകളാണോ?"
എന്ന് ആരംഭിക്കുന്ന ഒരു കവിതയിയിലൂടെ ആ വേർപിരിയലിനെ അദ്ദേഹം അനുസ്മരിച്ചു.
അച്ഛന്റെ ഭ്രാന്തൻ ആശയങ്ങളിൽ ആകൃഷ്ടയാകുന്നതിൽ നിന്ന് തടയുന്നതിനായി അഡയെ ഗണിതത്തിലും യുക്തിചിന്തയിലും താൽപര്യം വളർത്തി.
ഇതൊക്കെയാണെങ്കിലും, അഡാ അദ്ദേഹത്തോടുള്ള ഇഷ്ടം മാറിയില്ല, അവരുടെ രണ്ട് ആൺമക്കളുടെ ബൈറോൺ, ഗോർഡൻ എന്നിങ്ങനെ നാമകരണം ചെയ്തു.
മരണശേഷം, അഡയുടെ അഭ്യർത്ഥനപ്രകാരം അവരെ പിതാവിന്റെ അരികിൽ അടക്കം ചെയ്തു.
കുട്ടിക്കാലത്ത് പലപ്പോഴും രോഗിയായിരുന്നുവെങ്കിലും, അഡാ പഠനം തുടർന്നു.
1835-ൽ അവൾ വില്യം കിംഗിനെ വിവാഹം കഴിച്ചു.
1838-ൽ കിംഗിനെ ലൗലേസിന്റെ ഏൾ ആക്കി, അഡാ അതുവഴി കൗണ്ടസ് ഓഫ് ലവ്‌ലേസ് ആയി.
അഡയുടെ വിദ്യാഭ്യാസപരവും സാമൂഹികവുമായ കഴിവുകൾ വർദ്ധിപ്പിക്കുന്നതിനായി ആൻഡ്രൂ ക്രോസ്, ചാൾസ് ബാബേജ്, സർ ഡേവിഡ് ബ്രൂസ്റ്റർ, ചാൾസ് വീറ്റ്സ്റ്റോൺ, മൈക്കൽ ഫാരഡെ, എഴുത്തുകാരൻ ചാൾസ് ഡിക്കൻസ് തുടങ്ങിയ ശാസ്ത്രജ്ഞരുമായി സമ്പർക്കം പുലർത്തി.
ഈ സമ്പർക്കം അവരുടെ വിദ്യാഭ്യാസ പുരോഗതിക്ക് കാരണമായി.
അഡാ തന്റെ സമീപനത്തെ "കാവ്യശാസ്ത്രം" എന്നും സ്വയം "അനലിസ്റ്റ് ( മെറ്റാഫിഷ്യൻ)" എന്നും വിശേഷിപ്പിച്ചു.
അഡ കൗമാരപ്രായത്തിൽ, അവളുടെ ഗണിതശാസ്ത്രപരമായ കഴിവുകൾ അവ‌രെ  ജോലി സംബന്ധമായ ബന്ധത്തിലേക്കും സഹ ബ്രിട്ടീഷ് ഗണിതശാസ്ത്രജ്ഞനായ ചാൾസ് ബാബേജുമായുള്ള ചങ്ങാത്തത്തിലേക്കും നയിച്ചു, "കമ്പ്യൂട്ടറുകളുടെ പിതാവ്" എന്നറിയപ്പെടുന്ന വ്യക്തി കൂടിയാണ് ബാബേജ്.
അനലിറ്റിക്കൽ എഞ്ചിനിലെ ബാബേജിന്റെ പ്രവർത്തനങ്ങളിൽ അവർക്ക് പ്രത്യേക താത്പര്യമുണ്ടായിരുന്നു.
1833 ജൂണിൽ അവരുടെ പൊതു സുഹൃത്ത്, അവരുടെ സ്വകാര്യ അദ്ധ്യാപിക മേരി സോമർവില്ലെ എന്നിവരിലൂടെ ലവ്‌ലേസ് അദ്ദേഹത്തെ കണ്ടുമുട്ടി.
1842 നും 1843 നും ഇടയിൽ, അഡാ ഇറ്റാലിയൻ മിലിട്ടറി എഞ്ചിനീയർ ലുയിഗി മെനാബ്രിയയുടെ കണക്കുകൂട്ടൽ എഞ്ചിനിൽ ഒരു ലേഖനം വിവർത്തനം ചെയ്തു, ഇത് "നോട്സ്" എന്ന് വിളിക്കുന്ന വിപുലമായ കുറിപ്പുകൾക്കൊപ്പം നൽകി.
കമ്പ്യൂട്ടറുകളുടെ ആദ്യകാല ചരിത്രത്തിൽ ലവ്‌ലേസിന്റെ കുറിപ്പുകൾ പ്രധാനമാണ്, അതാണ് ആദ്യത്തെ കമ്പ്യൂട്ടർ പ്രോഗ്രാം എന്ന് പലരും കരുതുന്നു-അതായത്, ഒരു മെഷീൻ നടപ്പിലാക്കാൻ രൂപകൽപ്പന ചെയ്ത അൽഗോരിതം.
മറ്റ് ചരിത്രകാരന്മാർ ഈ കാഴ്ചപ്പാട് നിരസിക്കുകയും 1836/1837 കാലഘട്ടത്തിലെ ബാബേജിന്റെ സ്വകാര്യ കുറിപ്പുകളിൽ എഞ്ചിനുള്ള ആദ്യ പ്രോഗ്രാമുകൾ അടങ്ങിയിട്ടുണ്ടെന്ന് ചൂണ്ടിക്കാണിക്കുകയും ചെയ്യുന്നു.
കേവലം കണക്കുകൂട്ടലിനേക്കാളും നമ്പർ ക്രഞ്ചിംഗിനും അപ്പുറത്തേക്ക് പോകാനുള്ള കമ്പ്യൂട്ടറിന്റെ കഴിവിനെക്കുറിച്ചുള്ള ഒരു കാഴ്ചപ്പാടും അവർക്ക് ഉണ്ടായിരുന്നു, അതേസമയം ബാബേജ് ഉൾപ്പെടെ പലരും ആ കഴിവുകളിൽ മാത്രം ശ്രദ്ധ കേന്ദ്രീകരിച്ചു.
"കാവ്യാത്മക ശാസ്ത്രം" എന്ന അവരുടെ മാനസികാവസ്ഥ അവരെ അനലിറ്റിക്കൽ എഞ്ചിനെക്കുറിച്ച് ചോദ്യങ്ങൾ ചോദിക്കാൻ പ്രേരിപ്പിച്ചു (അവരുടെ കുറിപ്പുകളിൽ കാണിച്ചിരിക്കുന്നതുപോലെ)വ്യക്തികളും സമൂഹവും ഒരു കോളാബുറേറ്റീവ് ടൂൾ സാങ്കേതികവിദ്യ എങ്ങനെ ബന്ധപ്പെട്ടിരിക്കുന്നു എന്ന് പരിശോധിക്കുന്നു.
1852 ൽ 36-ാം വയസ്സിൽ ഗർഭാശയ അർബുദം ബാധിച്ച് അവർ മരിച്ചു.
ജീവചരിത്രം കുട്ടിക്കാലം
'തേജസ്വിയായ ആൺകുട്ടി' യെ പ്രതീക്ഷിച്ചിരുന്ന ബൈറൺ പെൺകുട്ടി പിറന്നപ്പോൾ നിരാശനായിരുന്നെന്ന് പറയപ്പെടുന്നു.
ബൈറൺന്റെ അർദ്ധ സഹോദരി അഗസ്ത ലെയ്യിൽ നിന്നാണ് അഗസ്ത എന്ന പേരുവന്നത്.
ആഡ എന്ന് വിളിച്ച് തുടങ്ങിയതും അദ്ദേഹമാണ്.
1816 ജനുവരി 16 ന്, ബൈറൺ പ്രഭുവിന്റെ കൽപ്പനപ്രകാരം, ലേഡി ബൈറൺ കിർക്ക്ബി മല്ലോറിയിലെ മാതാപിതാക്കളുടെ വീട്ടിലേക്ക് പുറപ്പെട്ടു, അവരുടെ അഞ്ചാഴ്ച പ്രായമുള്ള മകളെ കൂടെ കൊണ്ടുപോയി.
അക്കാലത്ത് ഇംഗ്ലീഷ് നിയമം വേർപിരിയൽ കേസുകളിൽ കുട്ടികളെ പിതാവിന് പൂർണ്ണമായി കസ്റ്റഡിയിൽ നൽകിയിരുന്നെങ്കിലും, ബൈറൺ പ്രഭു തന്റെ രക്ഷാകർതൃ അവകാശങ്ങൾ ഉന്നയിക്കാൻ ഒരു ശ്രമവും നടത്തിയില്ല, എന്നാൽ അഡയുടെ ക്ഷേമത്തെക്കുറിച്ച് അറിയിക്കുന്നതിന് സഹോദരിയോട് അഭ്യർത്ഥിച്ചു.
അഡാ ബൈറൺ, നാല് വയസ്സ് പ്രായമുളളപ്പോൾ
ഏപ്രിൽ 21 ന്, ബൈറൺ പ്രഭു വേർപിരിയൽ കരാറിൽ ഒപ്പുവെച്ചു, വളരെ വൈമനസ്യത്തോടെ, കുറച്ച് ദിവസങ്ങൾക്ക് ശേഷം ഇംഗ്ലണ്ടിലേക്ക് പോയി.
കഠിനമായ വേർപിരിയലിനെ മാറ്റിനിർത്തിയാൽ, ലേഡി ബൈറോൺ തന്റെ ഭർത്താവിന്റെ അധാർമിക പെരുമാറ്റത്തെക്കുറിച്ച് ആരോപണം ഉന്നയിക്കുന്നത് ജീവിതകാലം മുഴുവൻ തുടർന്നു.
ഈ സംഭവങ്ങൾ വിക്ടോറിയൻ സമൂഹത്തിൽ ലവ്‌ലേസിന് ദുഷ്കീർത്തിയുണ്ടാക്കി.
അവൾക്ക് അച്ഛനുമായി ഒരു ബന്ധവുമുണ്ടായിരുന്നില്ല.
1824 ൽ അവൾക്ക് എട്ട് വയസ്സുള്ളപ്പോൾ അദ്ദേഹം മരിച്ചു.
അവളുടെ ജീവിതത്തിലെ പ്രധാനപ്പെട്ട വ്യക്തി അമ്മ മാത്രമായിരുന്നു.
ഇരുപതാം പിറന്നാൾ വരെ ലവ്‌ലെയ്‌സിന് അവളുടെ പിതാവിന്റെ കുടുംബചിത്രം കാണിച്ചില്ല.
അഡാ ബൈറൺ, ഏഴുവയസ്സുള്ളപ്പോൾ, ആൽഫ്രഡ് ഡി ഓർസെ, 1822, ഓക്സ്ഫോർഡിലെ സോമർവില്ലെ കോളേജ്.
ലവ്‌ലേസിന് അമ്മയുമായി അടുത്ത ബന്ധം ഉണ്ടായിരുന്നില്ല.
പലപ്പോഴും അവളുടെ അമ്മൂമ്മയായ ജൂഡിത്തിന്റെ സംരക്ഷണയിൽ ആയിരുന്നു.
ലേഡി മിൽ‌ബാങ്കെ ആണ് അവളെ കാര്യങ്ങൾ മനസ്സിലാക്കിക്കൊടുത്തത്.
എന്നിരുന്നാലും, അക്കാലത്തെ സാമൂഹ്യ മനോഭാവം - കുട്ടിയുടെ ക്ഷേമം ലാക്കാക്കികൊണ്ട് പ്രവർത്തിച്ചുകൊണ്ട് വേർപിരിയലിലും ഭർത്താവിനെ അനുകൂലിച്ചു - തന്മൂലം ലേഡി ബൈറൺ സമൂഹത്തിലെ മറ്റുള്ളവരെ സ്നേഹിക്കുന്ന ഒരു അമ്മയായി സ്വയം അവതരിപ്പിക്കേണ്ടി വന്നു.
മകളുടെ ക്ഷേമത്തെക്കുറിച്ച് ലേഡി മിൽ‌ബാങ്കെക്ക് ആകാംക്ഷയോടെ കത്തുകൾ എഴുതിയിരുന്നു, ഒരു കവർ കുറിപ്പോടെ മാതൃപരമായ ആശങ്ക കാണിക്കാൻ എഴുത്തുകൾ ഉപയോഗിക്കേണ്ടതുണ്ടെങ്കിൽ അവ നിലനിർത്താൻ ആവശ്യപ്പെട്ടു.
മുതിർന്ന ശേഷം
ട്യൂട്ടറായിരുന്ന മേരി സോമെർവില്ലെയോട് ലവ്ലേസിന് അഗാദമായ സ്നേഹവും അടുപ്പവുമുണ്ടായിരുന്നു.
ഇരുവരും നിരന്തരം കത്തിടപാടുകൾ നടത്തുമായിരുന്നു.
സോമെർവില്ലെയാണ് 1833-ൽ ചാൾസ് ബാബേജിനെ പരിച്ചയപ്പെടുത്തിക്കൊടുത്തതും.
വിദ്യാഭ്യാസം മരണം
ഗർഭാശയ കാൻസർ ബാധിച്ച് 1852 നവംബർ 26 ന് 36-ആം വയസ്സിലാണ് ലവ്‌ലേസ് അന്തരിച്ചത്.
മരിക്കുമ്പോൾ ബൈറണും അതേ പ്രായമായിരുന്നു.
സംഭാവനകൾ പ്രശസ്തി വിവാദങ്ങൾ ഇവയും കാണുക
അഡമാവാ ഇംഗ്ലീഷ് വിലാസം https://ml.wikipedia.org/wiki/Adamawa_Region
ആഫ്രിക്കയിലെ നൈജീരിയ , കാമറൂൺ എന്നീ രാജ്യങ്ങളിൽ വ്യാപിച്ചുകിടക്കുന്ന ഒരു പ്രദേശമാണ് അഡമാവാ .
മുൻപ് ഫുലാനി അമീറൻമാരുടെ ഭരണത്തിലുള്ള ഒരു സ്വതന്ത്രരാജ്യമായിരുന്നു ഇത്.
ഉഷ്ണമേഖലയിൽ ഉത്തര അക്ഷാംശം 6 o ക്കും 11 o ക്കും, പൂർവരേഖാംശം 11 o ക്കും 15 o ക്കും ഇടയ്ക്കായിട്ടാണ് ഇതിന്റെ സ്ഥിതി.
19-ആം ശതകത്തിന്റെ തുടക്കത്തിൽ ഫുലാനി അമീറായ അഡാമ ഈ പ്രദേശം ആക്രമിച്ച് കറുത്ത വർഗക്കാരെ കീഴടക്കി; യോളാ തലസ്ഥാനമാക്കി ഒരു സ്വതന്ത്രഭരണകൂടം സ്ഥാപിച്ചു.
1903-ൽ ബ്രിട്ടീഷുകാർ പടിഞ്ഞാറൻ ഭാഗങ്ങൾ കൈവശപ്പെടുത്തി നൈജീരിയായോടു ചേർത്തു.
കിഴക്കൻ ഭാഗം കാമെറൂണിലും ലയിച്ചു.
കാമെറൂണിലെ അഡമാവാ (Adamaoua) പ്രവിശ്യയുടെ വിസ്തീർണം 63691 ചതുരസ്ത്രകിലോമീറ്റർ ആണ്; നൈജീരിയൻ സംസ്ഥാനമായ അഡമാവ(Adamawa)യുടേത് 36917 ച.
ഉം.
നൈജീരിയൻഭാഗം സമതലവും കൃഷിപ്രധാനവുമാണ്.
കറുത്ത വംശജരാണ് കൃഷിക്കാർ.
ഫുലാനികൾ കാലിവളർത്തലാണ് തൊഴിലാക്കിയിട്ടുള്ളത്.
ചോളം , ചെറുധാന്യങ്ങൾ, പരുത്തി ഇവ സമൃദ്ധമായി ഉത്പാദിപ്പിക്കപ്പെടുന്നു.
തുകലും നിലക്കടലയും രണ്ടു പ്രധാന കയറ്റുമതിസാധനങ്ങളാണ്.
ഭൂരിപക്ഷം ജനങ്ങളും ഇസ്ലാംമതക്കാരാണ് .
അവലംബം അഡമാവാ പ്രദേശം അഡമാവാ പ്രദേശം അഡമാവാ പ്രദേശം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡമാവാ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.